Veiledning til CLIMIT-demo prosjektsøknad

Innholdsfortegnelse:

[0. Veiledning til søkere til CLIMIT-demo 2](#_Toc471733082)

[0.1. CLIMIT mål og virkeområde 2](#_Toc471733083)

[0.2. Beskrivelse av søknadsprosessen 2](#_Toc471733084)

[0.3. Taushetsplikt 3](#_Toc471733085)

[0.4. Om formelle krav og rettigheter 3](#_Toc471733086)

[1. Prosjektbeskrivelse 3](#_Toc471733087)

[1.1. Søker og prosjektinformasjon 3](#_Toc471733088)

[1.2. Prosjektsammendrag 3](#_Toc471733089)

[1.3. Partnere i prosjektet 4](#_Toc471733090)

[1.4. Kategorisering av prosjekt 5](#_Toc471733091)

[1.5. Faglig grunnlag og prosjektbeskrivelse 5](#_Toc471733092)

[1.6. Miljøaspekter 6](#_Toc471733093)

[1.7. Påfølgende utviklingstrinn 6](#_Toc471733094)

[1.8. Verdiskaping i Norge 6](#_Toc471733095)

[2. Budsjetter og planer 6](#_Toc471733096)

[2.1. Regelverk for statsstøtte 6](#_Toc471733097)

[2.2. Kostnads- og finansieringsbudsjett 7](#_Toc471733098)

[2.3. Leveranseplan 7](#_Toc471733099)

[2.4. Prosjektkontroll 7](#_Toc471733100)

[2.5. Rettigheter og patenter 8](#_Toc471733101)

[2.6. Kommersielt potensial 8](#_Toc471733102)

[2.7. Evne til gjennomføring og kommersialisering 8](#_Toc471733103)

[2.8. Formidlingsplan 8](#_Toc471733104)

[3. Risikovurdering 9](#_Toc471733105)

[4. Grunnleggende forutsetninger 9](#_Toc471733106)

# Veiledning til søkere til CLIMIT-Demo

CLIMIT-programmet er et samarbeid mellom Norges Forskningsråd (NFR) og Gassnova SF. NFR er ansvarlig for forskningsprosjekter (CLIMIT FoU), mens Gassnova er ansvarlig for utviklings- og demonstrasjons-prosjekter (CLIMIT-Demo). Gassnova tar i mot og behandler søknader om støtte fra CLIMIT-Demo.

Dersom søknaden omhandler støtte til forskning og utvikling (BIP, KMB, forskerprosjekter), er tildeling av støtte knyttet til faste utlysninger hos [Norges forskningsråd](http://www.forskningsradet.no/servlet/Satellite?aid=1144676036277&c=MidlerParent&cid=1103644999043&p=1138650416196&erAktiv=true&pagename=ForskningsradetNorsk%2FHovedsidemal#Resultat).

Dersom søknaden gjelder støtte til utvikling, pilot-/demonstrasjonsprosjekt (CLIMIT-demo), behandles denne av Gassnova.

**Tilskuddsordningen**

[Regelverk for CLIMIT-Demo](http://www.climit.no/no/Documents/Regelverk_for_Gassnovas_forvaltning_av_CLIMIT.pdf), fastsatt av Olje- og energidepartementet, beskriver hvilke typer prosjekter som kvalifiserer til ordningen. Gassnova kan innføre endringer eller fastsette ytterligere regler for hvordan støtteordningen skal forvaltes.

**Gjeldende veiledning**

Det er utarbeidet søknadsskjema for søknader til CLIMIT-Demo. Dette dokumentet er en veiledning til søknadsskjemaet, for ytterligere opplysninger bes søker ta kontakt med CLIMIT sekretariatet.

## CLIMIT mål og virkeområde

Hovedmålet til CLIMIT er å bidra til å utvikle teknologi og løsninger for CO2-håndtering. CLIMIT-demo skal gi økonomisk støtte til utvikling og demonstrasjon av teknologier for CO2-håndtering som bidrar til:

* utvikling av kunnskap, kompetanse, teknologi og løsninger som kan gi viktige bidrag til kostnadsreduksjoner og bred internasjonal utbredelse av CO2-håndtering.
* utnyttelse av nasjonale fortrinn og utvikling av ny teknologi og tjenestekonsepter med kommersielt og internasjonalt potensial.

**Type prosjekter som kvalifiserer for støtte:**

1. Teknisk-økonomiske mulighetsstudier der en ny teknologi vurderes enkeltvis eller i en verdikjede for å belyse teknologiens tekniske og kommersielle potensial.
2. Støtte til uttesting av teknologi i pilot- og demo-skala.
3. Utvikling av kommersialiserbare tjenestekonsepter eller metodeverk for CO2-håndtering.
4. Mindre bistand til faglig nettverksbygging og kompetansespredning.
5. Støtte til internasjonale prosjekter der aktiviteten delfinansieres av EU-programmer og/eller nasjonale programmer med tilsvarende formål som CLIMIT i andre land.

## Beskrivelse av søknadsprosessen

Gassnova oppfordrer søkere om å ta kontakt for veiledning før søknad sendes inn. En god veiledning tidlig i prosessen vil spare tid og ressurser og vil også kunne øke kvaliteten til søknaden.

Når søker kontakter Gassnova eller sender inn en Climit-søknad blir det utnevnt en saksbehandler.

Saksbehandler er ansvarlig for å vurdere søknaden og skrive en anbefaling CLIMIT Programstyre. Det er programstyret som tar beslutningen om tildeling eller avslag til søknader. Programstyret er utnevnt av OED og møtes omtrent fem ganger i året.

Behandlingstid

Normal saksbehandlingstid er 7-10 uker etter at søknad er formelt mottatt.

Forventet tidspunkt for svar på utfallet av søknadsbehandlingen

Vedtaket fra Programstyret sendes søker senest en uke etter avholdt programstyremøte.

Underretning om vedtaket

Programstyrets vedtak er unntatt begrunnelsesplikten i forvaltningsloven § 24 første og annet ledd, jf. forvaltningslovforskriften § 21 bokstav f.

## Taushetsplikt

Både Programstyret og CLIMIT-sekretariatet er underlagt reglene om taushetsplikt i forvaltningsloven § 13.

## Om formelle krav og rettigheter

Formelle feil ved programstyrets vedtak kan påklages til Olje- og energidepartementet. En eventuell klage må fremsettes skriftlig til Gassnova SF innen 3 uker etter at vedtaket er mottatt, jf. forvaltningsloven § 29 første ledd. Det faglige skjønnet som ligger til grunn for vedtaket kan ikke påklages jf. forvaltningslovforskriften § 30 bokstav e.

# Prosjektbeskrivelse

Veiledning for bruk av søknadsskjemaet er gitt i ”grå bokser” i selve skjemaet. Alle gule felter i skjemaet skal fylles ut av søker.

## Søker og prosjektinformasjon

Prosjektansvarlig er foretaket som inngår kontrakten med Gassnova.

Fulmaktshaver er den personen hos søker som har myndighet til å forplikte søker til å unngå en kontrakt med Gassnova

Prosjektleder er den personen som på vegne av prosjektansvarlig er faglig ansvarlig for gjennomføringen av prosjektet.

## Prosjektsammendrag

Informasjonen vil bli offentliggjort dersom søknaden blir innvilget støtte, blant annet i et faktaark om prosjektet som publiseres på CLIMITs hjemmesider. Gassnova vil også offentliggjøre eventuell tildelt støtte til prosjektet. Øvrige deler av søknaden vil bli behandlet konfidensielt.

**Prosjektets mål og hvordan prosjektet understøtter CLIMITs mål ?**

[Regelverk for CLIMIT-Demo](http://www.climit.no/no/Documents/Regelverk_for_Gassnovas_forvaltning_av_CLIMIT.pdf) punkt 2 «Mål for ordningen»:

*CLIMIT-Demo skal gi økonomisk støtte til utvikling og demonstrasjon av teknologier for CO2-håndtering som bidrar til:*

* *Utvikling av kunnskap, kompetanse, teknologi og løsninger som kan gi viktige bidrag til kostnadsreduksjoner og bred internasjonal utbredelse av CO2-håndtering.*
* *Utnyttelse av nasjonale fortrinn og utvikling av ny teknologi og tjenestekonsepter med kommersielt og internasjonalt potensial.*

Søknaden skal forklare hvordan prosjektet vil bidra til at CLIMIT-demo når sine mål. Søknaden skal omtale målene i punkt 2 i regelverket og foreslå hvilke måleparametere som vil bli benyttet for å verifisere resultatene av tiltaket.

[CLIMIT Programplan](http://www.climit.no/no/Documents/CLIMIT_programplan_web.pdf) har følgende mål:

4.1 Satsingsområder og resultatmål

Satsingsområder

A) Tidlig fullskala CO2-verdikjede i Europa

B) Storskala lagring av CO2 på norsk sokkel i Nordsjøen

C) Fremtidige løsninger for CO2-håndtering

Resultatmål

A) Å bidra til at norsk teknologi og løsninger gjøres tilgjengelig for CO2-verdikjedene som realiseres i Norge og Europa.

Å bidra til at erfaringer fra arbeidet med de første fullskalaprosjektene utnyttes til videre kompetanse- og teknologiutvikling.

B) Å bidra til at teknologi og løsninger for storskala lagring av CO2 på norsk sokkel i Nordsjøen blir fremskyndet og oppskalert.

C) Å bidra til utvikling av mer konkurransedyktig, kostnadseffektiv og sikker CO2-håndteringsteknologi til et økt modenhetsnivå.

7.1 Resultater fra prosjekter som støttes av CLIMIT»

*Målene skal være etterprøvbare og i størst mulig grad målbare. Prosjektmålene skal underbygge ett eller flere av følgende resultatindikatorer:*

*- Internasjonalt forskningssamarbeid; Dette kan skje ved at prosjektet styrkes gjennom bemanning med ressurser fra forskningsinstitusjoner fra flere land.*

*- Kompetanseutvikling i teknologiske og industrielle miljøer samt forskningsmiljøer; Det er viktig å bygge videre på den kompetanse som allerede er bygget i Norge, trekke inn tilgrensende fagområder, samt å bidra til effektive samarbeidsarenaer for aktørene.*

*- Utvikling og kvalifisering av nye tekniske løsninger, metoder eller teknologi-komponenter; CLIMIT vil vurdere modenhetsnivå for hver teknologi og bidra til å sette kvantifiserbare mål om teknologimodning, ytelse og sikkerhet for hvert prosjekt.*

*- Kostnadsreduksjoner og/eller ytelsesforbedringer i verdikjeden; Kostnadsreduksjoner kan oppnås gjennom forbedringer innen en rekke områder, som mer effektive prosesser, risikoreduserende løsninger, samordning med tilgrensende systemer, skalafordeler og utnyttelse av gevinstmuligheter som for eksempel økt oljeutvinning.*

*- Kommersialisering og internasjonal spredning av løsninger og kompetanse; CLIMIT skal bidra til at teknologi klargjøres for bruk internasjonalt.*

## Partnere i prosjektet

Prosjektansvarlig og partnere bidrar med eget arbeid, bruk av utstyr og/eller finansiering av prosjektet. Som regel dekker partnere kostnadene for hele eller deler av eget arbeid og bruk av utstyr. Denne type bidrag kalles «in-kind» finansiering av prosjektet. Partnere har rett til medbestemmelse i prosjektet og deltagelse i prosjektets styringskomite.

Beskrivelse av de ulike kolonner i tabellen:

* Foretak

Navn på foretak

* Nasjonalitet / Organisasjonsnummer

Hjemmehørende land for foretaket (for norske foretak skal organisasjonsnummer oppgis)  
Hvis samarbeidspartner er et utenlandsk foretak, skal foretakets nasjonalitet oppgis. Internasjonalt foretak med norsk datterselskap regnes som norsk foretak og dennes norske organisasjonsnummer skal oppgis. Internasjonale partnere kan telle i vurdering av maksimal støtteintensitet til prosjektet.

* Type foretak  
  Deltakelse fra ulike typer foretak kan telle i vurdering av maksimal støtteintensitet til prosjektet. Følgende verdier kan benyttes
  + *Teknologileverandører*  
    Foretak som vil utvikle og kommersialisere CCS-teknologi
  + *Tjenesteyter*  
    Foretak med som tar sikte på å levere nye tjenester knyttet til utvikling eller drift av CCS-kjeder.
  + *Teknologibrukere*  
    Foretak som i sin forretningsdrift vil være bruker av CCS-teknologi eller   
    -tjenester for å redusere / håndtere egne utslipp
  + *Forskningsinstitusjoner*  
    Foretak som har som formål å yte oppdrags- eller bidragsforskning til eller i samarbeid med industrien
  + *Akademia*  
    Undervisningsinstitusjoner som også yter betalt forskning
  + *Engineering*  
    Selskaper som på konsulentbasis påtar seg engineeringsoppdrag, men som ikke har egne teknologiambisjoner
  + *Offentlige*   
    Virksomheter uten kommersiell forretningsvirksomhet, og finansiert av det offentlige eller som yter offentlig støtte.
  + *Annet*  
    Øvrige typer foretak
* Rolle i prosjektfasen  
  Følgende verdier kan benyttes
  + *Partner*Har eierskap i teknologi eller kompetanse som utvikles, kan også være finansierende (gjennom egen innsats eller finansielt oppgjør), tar medansvar for gjennomføring av prosjektet
  + *Finansierende*Gir økonomisk bidrag (ved finansielt oppgjør) til prosjektet får evt tilgang til informasjon til egen bruk fra prosjektet, men deltar ikke selv aktivt i prosjektet.
  + *Underleverandør*  
    Er ikke partnere i prosjektet, men leverer varer eller tjenester til prosjektet på vanlige kommersielle betingelser. Kun underleverandører som av spesielle grunner er avgjørende for gjennomføringen av prosjektet skal føres opp.
* Avtalestatus  
  Beskriver graden av formalisering av samarbeidsrelasjonen på søknadstidspunktet. Gassnova krever normalt at bindende avtaler er inngått ved tildeling. Dersom kun MoU er inngått, vil Gassnova ved innvilgning av søknad kreve bindende avtaler på plass innen en frist for at tildelingen skal tre i kraft  
  Følgende verdier kan benyttes
  + Bindende: Juridisk bindende avtaler foreligger
  + MoU: Intensjonsavtale foreligger
  + Ingen: Foreløpig status. Avtale må foreligge før evt tildeling fra Gassnova finner sted.
* Rettigheter  
  Beskriver hvilke rettigheter til sluttresultatet som er planlagt for den enkelte part i samarbeidet.  
  Følgende verdier kan benyttes
  + Patenter
  + Bruksrettigheter
  + Ingen

**Små og mellomstore bedrifter (SMB)**

Deltakelse av SMBer teller i vurdering av maksimal støtteintensitet til prosjektet. Bruk regnearket for budsjettering av CLIMIT-Demo prosjekter som ligger på [hjemmesida til CLIMIT](http://www.climit.no/no/sok_om_stotte/om-climit-demo/soknad-til-climit-demo). Se også [FADs veileder for offentlig støtte](https://www.regjeringen.no/no/dokumenter/eos-avtalens-regler-om-offentlig-stotte/id642299/?id=642299).

## Kategorisering av prosjekt

Det vises til [Regelverk for CLIMIT-Demo](http://www.climit.no/no/Documents/Regelverk_for_Gassnovas_forvaltning_av_CLIMIT.pdf) punkt 4.2 ”Tiltak som kvalifiserer for støtte”. Det skal bare krysses av for én kategori.

## Faglig grunnlag og prosjektbeskrivelse

For alle prosjekter skal det legges vekt på å dokumentere hvilke gap som planlegges dekket i CO2-håndteringskjeden og hvilke aktiviteter som er planlagt utført for å dekke disse gapene. Det skal dokumenteres at det foreslåtte arbeidet ikke er gjennomført tidligere. Det skal også gis dokumenterte vurderinger av i hvilken grad løsningen som utvikles kan være konkurransedyktig mot eksisterende løsninger. Kravene til dokumentasjon for prosjekter i tidligere faser vil kunne være mindre omfattende enn for prosjekter i senere faser.

## Miljøaspekter

Se veiledning i søknadsskjema.

## Påfølgende utviklingstrinn

Gassnovas målsetting er å støtte utviklingsprosjekter fram til kommersialisering. Gassnova trenger derfor en oversikt over hvilke planer prosjektansvarlig har for å videreføre arbeidet etter at det omsøkte prosjekt er vellykket gjennomført. Det er også viktig å få en oversikt over hvilke partnere som er planlagt involvert i et slikt arbeid. Oversikten skal bidra til å gi et felles forståelse for utviklingsbehovet framover.

Det skal videre anslås når utviklings- og/eller demo-prosjekter er planlagt startet opp, anslått gjennomføringstid og antydet kostnadsomfang for et slikt arbeid. Denne oversikten er ikke bindende for søker i forhold til en videre søknadsprosess.

## Verdiskaping i Norge

Se veiledning i søknadsskjema

# Budsjetter og planer

## Regelverk for statsstøtte

Gassnova er underlagt Lov om offentlig støtte (statsstøtteregelverket) og CLIMIT-programmet er notifisert ihht ESAs retningslinjer ”[State aid for research and development and innovation](http://www.eftasurv.int/media/state-aid-guidelines/Guidelines---State-aid-for-research-and-development-and-innovation.pdf)”.

Søker har ansvar for at støtten fra Climit overholder regelverket for statsstøtte. Hvis ESA undersøker en tildeling av støtte fra Climit og konkluderer med at reglene for statsstøtte er brutt er mottager av støtten nødt til å betale støtten tilbake.

Økonomisk / Ikke-økonomisk aktivitet

Forskningsinstitusjoner (universiteter og institutter mv.) kan utføre både økonomisk og ikke-økonomisk aktivitet. Økonomisk aktivitet er for eksempel oppdragsforsking, tilbud av tjenester til bedrifter og utleie av infrastruktur. Ikke-økonomisk aktivitet er typisk grunnforskning, kompetanseutvikling og spredning av forskningsresultater. Offentlig støtte til den ikke-økonomiske aktiviteten er ikke omfattet av støttereglene. Derimot er oppdragsforskingen og andre tjenester institutter tilbyr på markedet ansett som økonomisk aktivitet som omfattes av støttereglene. Støtte til ikke-økonomisk aktivitet medfører krav om separate regnskaper - jf. forskrift til regnskapsloven §§ 9-1-1 flg.

Vurdering av innplassering i forhold til ESAs retningslinjer

Søker bes gi en begrunnet vurdering av hvilket kapittel i regelverket det omsøkte prosjektet kan knyttes til – ref beskrivelsene overfor.

Utviklingstrinn

Søker må gi en begrunnet vurdering av hvilket trinn i utviklingskjeden prosjektet er i knyttet til.

Begrep brukt om utviklingstrinn:

**CLIMIT ESA FADs oversettelse**

Utvikling Industrial research Industriell forskning

Demonstrasjon Experimental development Utvikling før konkurransestadiet

Med **utvikling** menes:

Arbeid knyttet til utvikling av nye produkter, prosesser eller tjenester eller for å oppnå vesentlige forbedringer i eksisterende produkter, prosesser eller tjenester. Dette innbefatter uttesting av teknologi i pilotskala, for eksempel enkeltstående prosesstrinn. Også inkludert: Markedsundersøkelser, kommersielle planer og patentering for å få kunnskap om markedets behov og krav som kan sette føringer for utviklingen

Med **demonstrasjon** menes:

Overføring av resultater fra tidligere utviklingstrinn til planer, prosjekt design og konstruksjon som har som mål å skape nye, endrede eller forbedrede produkter, prosesser eller tjenester, enten de er tenkt for salg eller til eget bruk. Det omfatter også utvikling av første prototyp som ikke kan utnyttes kommersielt. Med demonstrasjonsfasen forstås perioden etter at utviklingen er kommet langt nok til å definere produktet og en skal forberede kommersialisering av produktet.

Med **mulighetsstudie** menes

Teknisk-økonomiske mulighetsstudier der en ny teknologi vurderes enkeltvis eller i en verdikjede med tanke på å belyse teknologiens tekniske og kommersielle potensial og som er nødvendig for å kunne planlegge og gjennomføre et utviklings- eller demoprosjekt. Skal ikke inkludere planlegging for neste fase, forhandlinger med framtidige samarbeidspartnere, søknadsskriving etc. Forstudien skal gjennomføres adskilt fra selve hovedprosjektet.

## Prosjektbudsjett og finansieringsplan

Søkere skal bruke regnearket for budsjettering som ligger på [climit.no](http://www.climit.no/no/sok_om_stotte/om-climit-demo/soknad-til-climit-demo) til å lage budsjettene til prosjektet som legges ved søknadskjema:

1. Arket «partnere» kan brukes å bestemme om søker og partnere er små, mellomstore, eller store bedrifter. Det brukes til å vurdere hvor stor støtteandel prosjektet kan få.

2. Arket «budsjetter» kan brukes til å lage prosjektbudsjett og finansierings- og leveranseplan med prosjektbudsjett til søknaden.

3. Arket «støtteandel» kan brukes til å vurdere type prosjekt og tilhørende maksimal støtteandel.

I regnearket er det lagt inn «dummy data» for å vise hvordan tabellene fungerer. Søker kan fjerne dette innholdet og legge inn nye data for prosjektet.

## Leveranseplan

Se veiledning i søknadsskjema. All utbetaling fra Gassnova etter at leveranser med betalingsmilepæl er godkjent. Gassnova holder alltid tilbake inntil 10 % av utbetalingene som utbetales ved godkjent sluttrapport. Gassnova praktiserer ikke forskuddsbetaling.

## Prosjektkontroll

Detaljeringsgraden i dette kapittel er avhengig av hvilket utviklingstrinn prosjektet er i. Kravene vil derfor avklares mellom søker og Gassnovas saksbehandler for det enkelte prosjekt.

* *Prosjektplan*  
  Søker skal legge fram en konkret prosjektplan som viser aktiviteter og ressursbruk over tid.
* *Styringsstruktur*  
  Interne rutiner for styring og kontroll av prosjektet. Forhold knyttet til avvikshåndtering, endringshåndtering skal legges særlig vekt. For prosjekter med flere deltakende partnere, skal styringsgruppens funksjon beskrives spesielt. Gassnova kan kreve observatørstatus i faglige og styrende organer i prosjektet.
* *Prosjektorganisering*  
  Intern prosjektorganisering med navn på personer og funksjon.
* *Ressurser og kompetanse*  
  Komplett bemanningsplan samt CV for de viktigste nøkkelresursene for prosjektet skal inkluderes for å dokumentere at prosjektet har den kompetanse- og ressursbase som trengs.
* *Metode- & styringsverktøy*  
  Det skal beskrives hvilken prosjektgjennomføringsmetodikk som benyttes for prosjektet.
* *HMS*  
  Prosjektets spesifikke HMS-krav og -plan skal beskrives i forhold til myndighetenes krav og prosjektets behov og egenart.
* *QA/revisjonsplan*  
  Prosjektet skal beskrive planlagte revisjoner for å kvalitetssikre prosjektets leveranser. Avhengig av søkers interne kompetanse og kapasitet kan Gassnova stille krav om at det gjennomføres revisjon av uavhengig tredjepart.
* *Annet*  
  Andre emner som søker mener bør være av særlig betydning ved vurdering av søknaden.

## Rettigheter og patenter

Gassnova krever god oversikt over patentsituasjonen til prosjektet i form av ”Freedom to operate”-analyse som sikrer prosjektet nødvendig handlingsrom. Søker må ha en plan for hvordan resultatene av prosjektet skal beskyttes. Uansett om en ønsker å publisere, patentere eller hemmeligholde resultatene må dette dokumenteres i en plan. Det anbefales å kontakte patentkontorer for hjelp til patentsøknader og den videre prosessen frem til registrering.

## Kommersielt potensial

Søkers strategi for videre utvikling av prosjektet, hvordan dette passer inn i forretningsstrategien til søker, og planer for kommersialisering, forretningskonsept(er), finansiering, og samarbeid med andre aktører.

## Evne til gjennomføring og kommersialisering

Se veiledning i søknadsskjema.

## Formidlingsplan

Med ”formidling” i denne sammenheng menes generell omtale av den aktivitet som prosjektet utfører samt generell ”samfunnsopplysning” knyttet til CO2-håndtering. Gassnova krever at søker har et aktivt forhold til slik kunnskapsspredning. Gassnovas støtte kan i noen sammenhenger være betinget av at resultater fra prosjektet formidles i det offentlige rom. (Ref ESAs regelverk).

# Risikovurdering

Søknaden skal inneholde en risikovurdering for både prosjektet og videre utvikling av prosjektet. Vurderingen skal omfatte de viktigste tekniske, økonomiske, juridiske og kommersielle risikoer og tilhørende avbøtende tiltak.

# Grunnleggende forutsetninger

Her listes grunnleggende forutsetninger og krav som er knyttet til eventuell støtte fra Gassnova.